
PATVIRTINTA

Šakių rajono savivaldybės administracijos 

direktoriaus 2015 m. spalio 2 d.

įsakymu Nr. AT-993
BENDROJO SKYRIAUS VALYTOJO
PAREIGYBĖS APRAŠYMAS

I. BENDROJI DALIS

 


1. Bendrojo skyriaus valytojo pareigybė reikalinga savivaldybės administracijos patalpų valymo funkcijoms vykdyti. Valytoją priima į darbą ir atleidžia iš jo savivaldybės administracijos direktorius.
2. Bendrojo  skyriaus valytojas yra darbuotojas, dirbantis pagal darbo sutartį, pavaldus skyriaus vedėjui.

3. Darbuotojas, einantis šias pareigas, turi atitikti šiuos reikalavimus:


3.1. turi turėti vidurinį išsilavinimą;


3.2. turi mokėti, žinoti ir išmanyti:

3.2.1. elektrinių prietaisų sandarą, veikimo principus ir naudojimo tvarką;

3.2.2. plovimo ir dezinfekcijos priemonių paskirtį, koncentraciją ir vartojimo būdus;

3.2.3. elektrosaugos pagrindus;


3.2.4. mechanizuotų valymo instrumentų ir mechanizmų paskirtį, naudojimo tvarką ir reikalavimus;
   3.5. būti pareigingas, darbštus, tvarkingas.
II. DARBUOTOJO, EINANČIO ŠIAS PAREIGAS, FUNKCIJOS

                     4. Išvalo buitines atliekas ir šiukšles iš tarnybinių, pagalbinių patalpų, koridorių, laiptinių, tualetų.

5. Rankiniu ir mechanizuotu būdu šluosto dulkes, valo ir plauna grindis, laiptines, langus ir sienas.


6. Nuvalo dulkes nuo stalų, kėdžių ir kito inventoriaus.

7. Ruošia plaunamus ir dezinfekcijos skiedinius, valo jais tualetus, koridorius ir kitas tarnybines ir pagalbines patalpas.

8. Išneša atliekas ir šiukšles iš tarnybinių patalpų į nustatytą sandėliavimo vietą.

9. Pastato šiukšliadėžes, išvalo  ir išdezinfekuoja jas. Sutvarko darbo inventorių ir sandėliuoja jį nustatytoje pagalbinėje patalpoje.
 


10. Baigus darbą, užrakina kabinetų duris, uždaro langus, išjungia elektrą, patikrina,  ar nėra paliktų įjungtų elektros prietaisų, įjungia pastato apsaugos sistemą.
11. Rūpinasi savivaldybės dekoratyvinių želdinių, gėlynų priežiūra.

 12. Vykdo kitus nenuolatinio pobūdžio Bendrojo skyriaus vedėjo pavedimus.
III. ATSAKOMYBĖ IR ATSKAITOMYBĖ


13. Bendrojo skyriaus ūkvedys atsako už:


13.1. švarą ir tvarką administracinėse ir buitinėse patalpose;

13.2. skyriaus veiklos nuostatuose ir šiame pareigybės aprašyme nustatytų funkcijų bei užduočių neatlikimą ar netinkamą atlikimą;


13.3. rajono savivaldybės administracijos darbo tvarkos taisyklių nesilaikymą, darbuotojų saugos ir sveikatos reikalavimų nesilaikymą;


13.3. žalą, padarytą dėl savo kaltės ar neatsargumo.


14. Bendrojo skyriaus valytojas tiesiogiai pavaldus Bendrojo skyriaus vedėjui. 

